《飞来寺》
明代·黎崇敕

飞来宫殿异云间，势压嶙峋瞰碧湾。选胜几悬中宿梦，寻芳嬴得片时闲。

干霄翠削分双柱，划地清流合一环。寒尽颇惊游客少，随僧指点自跻攀。

作者简介：黎崇敕，字铭之，后改名崇勋，字纶阁。番禺人。明神宗万历十九年（一五九一）举人。有经济才，会征钦州瑶，中丞戴耀署崇敕赞画军务，甚器重之。然性亢爽，不乐下人，为忌者所中，几不免。归筑文水居读书以终。有《文水居集》。清温汝能《粤东诗海》卷四一、清道光《广东通志》卷七五有传。